Cleviston Haynes

Cleviston Haynes er en barbadisk økonom som fra februar 2017 til januar 2023 var sentralbanksjef for Barbados' sentralbank.Barbados' sentralbank - Mr. Cleviston L. Haynes, besøkt 25. desember 2025.

 Utdanning og yrkeserfaring 
Haynes er utdannet ved University of the West Indies og University of Western Ontario.

Han ble ansatt i sentralbanken i 1980, som økonom. I sentralbanken har han hatt ulike stillinger; han har blant annet vært sjeføkonom, rådgiver for sentralbanksjefen og direktør i avdelingen for overvåking av banknæringen. De siste årene før han ble sentralbanksjef var han visesentralbanksjef.

Ved siden av sentralbanken har han vært medlem av Barbados' hvitvaskingsmyndigheter, Anti-Money Laundering Authority of Barbados. Han har også vært teknisk assistent for Det internasjonale pengefondets direktør for Canada, Irland og Karibia.

Tidligere sentralbanksjef DeLisle Worrell ble fjernet fra stillingen etter uenighet med finansministeren og styret i sentralbanken.Jamaica Observer - Barbados Central Bank Governor fired, besøkt 13. april 2017.Carib Flame - Barbadian Minister of Finance Fired the Central Bank Governor , besøkt 13. april 2017. Cleviston Haynes overtok da som fungerende sentralbanksjef 24. februar 2017. Han representerte sentralbanken også i styret til Barbados Deposit Insurance Corporation og Barbados Børs. Fra 1. januar 2018 var han sentralbanksjef.Barbados' sentralbank - Cleviston Haynes Appointed Central Bank of Barbados Governor, besøkt 25. desember 2025.

 Referanser 

 Eksterne lenker 
 Barbados' sentralbank – Mr. Cleviston L. Haynes

Kategori:Sentralbanksjefer
Kategori:Barbadere
Kategori:Fødselsår ikke oppgitt